== Forberedelserne ==
[[Fil:American Museum of Natural History in Manhattan, New York City, United States of America (9860044964).jpg|thumb|En cirkelformet soldanshytte med centerpæl]]
En af de første opgaver i forbindelse med en kommende soldans i gammel tid var at skaffe og helliggøre bisontunger nok til de mange engagerede: Ceremoni-mesteren, folk som skulle bygge [[svedehytte|renselseshytter]], tromme eller synge under ritualet og andre med æresposter.<ref name=”Wissler”/>{{rp|250}} En hel lejr hjalp gerne til med at nedlægge bisonerne, måske hundrede dyr eller flere.<ref name=”Wissler”/>{{rp|234}} Som et stammeritual trak lejrene netop på mange kræfter; lakotadrenge stod f.eks. for indsamlingen af løvrige grene til at dække soldanshytten.<ref name=”Hill”/>{{rp|103}}
Kultur Ritualer